b'\n_START_ARTICLE_\nBartolomeo Calvi\n_START_SECTION_\nDelo in sloven\xc5\xa1\xc4\x8dina\n_START_PARAGRAPH_\nPo doktoratu iz klasi\xc4\x8dne filologije je v \xc5\xa1olskem letu 1924/1925 pou\xc4\x8deval v Tolminu. Tu je pri\xc5\xa1el v stik s sloven\xc5\xa1\xc4\x8dino, se jo za\xc4\x8del u\xc4\x8diti in se je nau\xc4\x8dil toliko, da je mogel iz nje prevajati in razpravljati o slovenski literaturi. U\xc4\x8dil je na tehni\xc4\x8dni \xc5\xa1oli v Mantovi in na Univerzi v Torinu, kjer je bil lektor za slovenski jezik, kasneje pa za slovansko filologijo. Med vojno je nekaj \xc4\x8dasa pre\xc5\xbeivel v Ljubljani. Leta 1941 je predaval italijansko knji\xc5\xbeevnost na Filozofski fakulteti v Ljubljani, imel pa je tudi predavanje v sloven\xc5\xa1\xc4\x8dini na temo \xc2\xbbSestavni elementi Dantejevega pesni\xc5\xa1kega sveta\xc2\xab.Kot jezikoslovec se je ukvarjal s slovensko skladnjo in pisal o slovenski literaturi._NEWLINE_Najve\xc4\x8d se je ukvarjal s Cankarjem, \xc4\x8digar tekste in zamisli je primerjal z Gorkim, Nietzschejem in Ibsenom.'